Veľmi vás vítam! Dobrý deň, San Francisco!
TEDx – preboha, oslepujúce svetlo!
Ahojte, všetci! Ako sa máte?
(jasanie) Fajn? Och bože! Dobre, takže...
Moje meno je Mel Robbinsová, a posledných sedemnásť rokov
som nerobila nič iné ako pomáhala ľuďom dosiahnuť všetko, čo chcú.
Do určitej miery! Môj manžel je tu.
Takže, robila som to v súdnej sieni, v zasadacej miestnosti, v spálni,
v obývačkách, v akejkoľvek izbe, v ktorej chcete byť,
ak som v nej, pomôžem vám dosiahnuť, čo len chcete hocijakým prostriedkom.
V posledných troch rokoch – uvádzam reláciu v rádiu.
Päť dní do týždňa vysielam zo 40 miest
a rozprávam sa s mužmi a ženami v USA, ktorí sa cítia uviaznutí.
Viete, že až tretina Američanov sa teraz cíti nespokojná so svojím životom?
To je sto miliónov ľudí!
To je šialené!
Stretla som sa s tým tvárou v tvár v mojej novej šou,
ktorá je tiež šialená, volá sa „Svokrovci“.
Nasťahujem sa k rodinám po celej Amerike (smiech)
Uhádli ste!
– ktorí sú vo vojne so svojimi svokrovcami.
Sťahujeme ich do toho istého domu, ja všetkých verbálne zabíjam,
otvoríme spolu Pandorinu skrinku,
a donútim ich, aby sa prestali dohadovať o šiškách
a u koho sa bude robiť večera Vďakyvzdania,
ale aby sa rozprávali o dôležitých veciach.
A o tom sa chcem rozprávať aj s vami.
Som tu pre vás.
Poviem vám za menej ako 18 minút všetko, čo viem
o tom, ako dosiahnuť, čo chcete.
Chcem, aby ste počas milisekundy uvážili
o tom, čo chcete.
Vy!
A chcem, aby ste boli sebeckí.
Zabudnite na Simona a jeho „MY“. Toto, práve teraz, je o mne!
(smiech) (potlesk) Prepáč, Simon.
Čo chcete? A v tomto je ten problém.
Nechcem, aby to znelo dobre pre iných.
Byť zdravým nedostane váš zadok na bežecký pás.
Zhodiť vaše chlapské prsia, aby ste mohli s niekým flirtovať,
tak tomu hovorím motivácia. (smiech)
Takže, chcem vedieť: Čo chcete?
Chcete schudnúť? Chcete strojnásobiť váš plat?
Chcete začať vlastnú neziskovku? Chcete nájsť lásku?
Čo je to? Získajte to, práve tu.
Vy viete, čo to je, nemusíte to toľko analyzovať, niečo si vyberte.
Tu je časť problému. Neviete si vybrať.
Takže, budeme sa tu rozprávať o tom, ako získať, čo len chcete.
A úprimne, dosiahnuť to, čo chcete, je jednoduché.
Ale pozor, nepovedala som, že by to bolo ľahké.
Je to veľmi jednoduché.
Vlastne, ak o tom porozmýšľate,
žijeme v najlepšom momente v histórii.
Takže tá vec, ktorú máte tu hore, čokoľvek to je,
chcete použiť zdravú stravu na liečenie vašej cukrovky,
chcete prísť na to, ako sa starať o seniorov
a otvoriť si nový hospic,
chcete sa presťahovať do Afriky a postaviť školu... Hádajte čo?
Môžete vojsť do obchodu s knihami – hneď teraz! –
a kúpiť si aspoň desať kníh napísaných overenými expertmi,
o tom, ako sakra na to.
Mohli by ste to vygooglovať.
A pokojne by ste našli aj, čo ja viem, tisíc blogov,
ktoré dokumentujú tú zmenu krok za krokom,
ktorú niekto iný už robí.
Môžete hocikoho nájsť online a kyber-stalkovať ho!
(smiech)
Proste kráčajte v ich stopách, použite nimi odskúšanú vedu.
Nasledujte, čo spravili ostatní, pretože niekto to už robí!
Takže, prečo nemáte to, čo chcete,
keď máte všetky informácie, ktoré potrebujete,
máte kontakty, ktoré potrebujete,
istotne nájdete online nástroje, ktoré vám pomôžu začať biznis zadarmo,
alebo pripojiť sa k skupine alebo proste robiť, čo len chcete!?
To všetko sa dá zhrnúť do jedného slova:
F*©#.
Zavrite predné dvere, viete, o čom hovorím?
O f-bombe. Je všade!
Počujete ju celý čas!
Pravdupovediac, nerozumiem príťažlivosti tohto slova.
Týmto myslím, že nezniete múdro, keď ju poviete.
A nevyjadruje, ako sa v skutočnosti cítite.
Je to niečo ako lacný výstrel.
A samozrejme, ako viete, hovorím o slove „fajn“.
„Ako sa máš?“ „O, fajn.“
O, naozaj? Máš sa tak?
Vlečúc okolo seba tých zvyšných dvadsať kíl, si v pohode/fajn?
Cítite sa ako spolubývajúci s vašou manželkou a ste v pohode?
Nemali ste posledné 4 mesiace sex a cítite sa fajn?
Naozaj?!
Nemyslím si!
Ale vlastne, povedať, že ste v poriadku: to je geniálne.
Lebo ak vám je fajn, tak nemusíte nič meniť.
Ale ak rozmýšľate o slove „fajn“, strašne ma rozhnevá.
Sme na konferencii o plnom živote
a vy chcete popísať zážitok žitia ako „fajn“?!
Také krehké a slabé slovo!
Ak sa cítite mizerne, tak to povedzte!
Ak sa cítite úžasne, povedzte to!
Povedzte pravdu!
A to platí nielen pre sociálny konštrukt:
„Ach, ja ťa nechcem zaťažovať s tým, že neznášam svoj život“
alebo: „Hej, je mi úžasne! Ale ty by si sa mohol preto cítiť zle.“
Väčší problém –
Väčší problém s „fajn“ je, že si to hovoríte sami sebe.
Tú vec, ktorú si želáte, garantujem vám,
sami ste sa presvedčili, že ste v poriadku aj bez nej.
Preto sa nesnažíte.
To sú tie časti vášho života, v ktorých sa vzdávate.
Keď ste povedali,
„Och, som v pohode. Moja matka sa nikdy nezmení,
takže sa s ňou nemôžem o tom rozprávať.“
„Som v pohode. Musíme počkať, kým deti skončia školu,
aby sme sa mohli rozviesť, zatiaľ budeme spať v iných izbách.“
„Je mi fajn. Prišiel som o prácu, nemôžem poriadne platiť účty,
ale tak čo – veď je ťažké získať prácu.“
Jedným z dôvodov, prečo ma toto slovo toľko štve, je, že
vedci vypočítali –
Ó áno, idem dolu! (smiech)
Vedci vypočítali
pravdepodobnosť
vášho
narodenia.
Presne tak. Zdrvili čísla. Vidím vás tam hore.
Rozdrvili čísla na vás –
Áno, všetci stojaci by si mali radšej sadnúť.
Vypočítali čísla ohľadom vášho narodenia.
A vzali do úvahy všetky vojny
a všetky prírodné katastrofy a dinosaury
a aj všetko ostatné.
A uvedomujete si, že pravdepodobnosť, že vy,
áno, práve tu, odložte ten počítač,
postavte sa pre mňa, Doug! (smiech)
Pravdepodobnosť, že tuná Doug – otočte sa a pozdravte všetkých –
pravdepodobnosť, že sa narodí Dough
v tom momente v čase, v ktorom sa narodil,
rodičom, ktorým sa narodil, s tou DNA štruktúrou, ktorú má,
je jedna k 400 biliónom!
Nie je to úžasné? Doug: Mám veľké šťastie!
Mel: Áno! Nemáš sa fajn, máš sa fantasticky!
Máte svetoborné nápady kvôli niečomu, a nie preto, aby ste sa pre ne mučili.
Ďakujem. Ďakujem, Doug. (potlesk)
Christine mala pravdu, keď povedala, že všetci by ste mohli byť na pódiu.
Pretože všetci – všetci sme v tejto kategórii.
Jeden zo 400 biliónov.
Celý deň máte nápady, ktoré by mohli zmeniť váš život,
ktoré by mohli zmeniť svet, ktoré by mohli zmeniť vaše pocity,
a čo s nimi robíte? Nič!
Uf. Dúfam, že nebolo zo mňa vidno priveľa. (smiech)
Nezaplatili ste za to. (smiech)
A chcem, aby ste minútu porozmýšľali, pretože všetci máme –
rada používam analógiu „vnútorné tlačidlo driemania“ –
vy máte úžasné nápady, ktoré bublú na povrch.
Pozerali ste na ľudí celý deň
a garantujem vám, ako pingpongové loptičky-bam-bam-bam
a vždy, keď máte nápad, čo spravíte? „Stlačiť driemanie!“
Ktoré bolo vaše prvé rozhodnutie dnes ráno?
Stavím sa, že to bolo ešte chvíľu spať.
„Áno, dnešné prvé rozhodnutie, som jeden zo 400 biliónov,
idem ešte na chvíľu spať.“
A rozumiem tomu! Vaša posteľ je pohodlná! Je mäkká a teplá!
Ak máte šťastie, máte vedľa seba niekoho, kto vás miluje,
alebo, v mojom prípade, ja mám svojho manžela a 2 deti a prípadne aj psa.
A dôvod, prečo hovorím o vašom dnešnom prvom rozhodnutí,
a vnútornom tlačidle driemania, je preto, že
v hocijakej časti vášho života, ktorú chcete zmeniť,
hocijakej – je len jeden fakt, ktorý musíte vedieť.
Tento:
Nikdy sa vám nebude chcieť.
Nikdy.
Nikto nepríde, nemáte motiváciu,
nikdy sa vám nebude chcieť.
Vedci to volajú aktivačná energia.
Takto volajú potrebnú silu na to,
aby ste zmenili to, čo robíte
bez rozmýšľania na niečo iné.
Vyskúšajte tento test zajtra.
Myslíte si, že ste skvelí, ja viem, ste na TEDe.
(smiech) Vyskúšajte toto.
Zajtra ráno si nastavte budík o 30 minút skôr.
A po jeho vypnutí odložte periny,
postavte sa a začnite svoj deň.
Žiadne driemanie, žiadne oneskorenie,
žiadne, „počkám len 5 sekúnd, lebo Mel tu teraz nestojí“ –
urobte to.
A dôvod, prečo chcem, aby ste to urobili, je, lebo sa stretnete tvárou tvár
s fyzickou, a myslím fyzickou silou,
ktorú potrebujete na zmenu vášho správania.
Myslíte si, že niekomu kto, potrebuje schudnúť,
sa vždy chce držať diétu?
Samozrejme, že nie!
Myslíte si, že sa im vždy chce jesť varené kura a hrášok
namiesto croissantu?
To si teda nemyslím!
Aktivačná energia
potrebná na dostanie vášho zadku spred počítača pred dvere,
aby ste išli na prechádzku, o ktorej ste hovorili,
je to isté množstvo sily, ktorú potrebujete
na vylezenie z teplej postele do studenej izby.
Čo je zaujímavé o dospelákoch,
je, že keď máte 18,
nikto vám nepovie, že odteraz musíte dozerať sami na seba.
A „dozeraním“ myslím,
že bude vašou prácou donútiť sa robiť veci, ktoré sa vám nechcú,
aby ste mohli byť všetko, na čo máte predpoklady.
Ale vy ste strašne zaneprázdnení čakaním na to, aby sa vám chcelo.
Takže nakoniec to nespravíte!
Môjmu synovi sa nikdy nechce vypnúť DS. To je moja práca!
Vypni tú prekliatu DS!
Kendall, uprac si Barbie!
Ak budeš mať nudistickú párty v mojej kúpeľni, aspoň po sebe uprac!
(smiech)
Preboha, jedz so zatvorenými ústami! Nie sme v stodole!
Dobre, ideme večerať, vylez zo špajzy.
Ako rodičia, a keď vy ste boli deti,
vaši rodičia vás donútili robiť veci, ktoré sa vám nechceli.
Pretože vy by ste ich neurobili. Nikdy.
Nie teraz, nie potom, nikdy!
A aj keď ste v niečom dobrí,
nájdete si niečo, čo sa vám nechce.
A potom to necháte, nudí vás to, „Neznášam túto prácu. Bla bla nuda.“
Ale nájdete si novú? Nie! Budete len nadávať o terajšej.
Je to veľmi, veľmi jednoduché dosiahnuť, čo chcete.
Ale nie je to ľahké.
Musíte sa donútiť.
A naozaj myslím: donútiť.
A dôvod, prečo používam slovo „donútiť“:
keď Roz bola tu a hovorila o sledovaní emócií,
a ukázala nám obrázok dvoch strán mozgu –
ja sa pozerám na mozog takisto.
Lenže, ja opisujem jednu stranu mozgu ako autopilot
a druhú ako núdzovú brzdu.
To sú jediné dve rýchlosti: autopilot a núdzová brzda.
A hádajte, ktorú má váš mozog radšej: autopilot.
Určite ste zažili, že idete autom do práce a keď prídete na miesto,
pomyslíte si: „Preboha, ani si nepamätám cestu.“
(smiech)
Nešli ste opití! To bol váš mozog na autopilote.
Fungoval presne na tomto stupni.
A problém s vaším rozmýšľaním je, že hocikedy,
keď urobíte niečo inak ako počas normálnej rutiny,
hádajte, čo spraví váš mozog – núdzová brzda!
A má takú reakciu na všetko. Všetko!
Vojdete do kuchyne a nájdete
špinavý riad po všetkých, ktorý tam nechali pre vás.
A po stý krát si pomyslíte: „Zabijem ich.
Vlastne, nechám to tu a pošlem ich, nech to umyjú.“
Ale to nie je vaša normálna rutina, však?
Takže váš mozog urobí: núdzová brzda!
A skončíte rovno na autopilote.
„Ja to spravím, nahnevám sa, a potom nebudem mať sex.
To spravím.“ (smiech) (potlesk)
Takže, keď hovorím o „donútení“,
znamená to, že na všetko mimo vašej dennej rutiny, budete potrebovať silu.
A ak porozmýšľate o živote,
je to celkom smiešne, lebo sme deti a potom sme dospeláci,
a premárnime toľko času snažením sa tlačiť náš život
do nejakej stabilnej rutiny,
ktorá nás potom unudí!
Vstanete o tom istom čase každý deň, máte celkovo tie isté raňajky,
idete do práce vždy rovnako, ukážete sa tam, tvárite sa zaneprázdnene,
vyhýbate sa telefonátom, aktualizujete si Facebook,
idete na schôdzu a čmárate si celý čas,
vrátite sa, aktualizujete Facebook, naplánujete si večer,
tvárite sa zaneprázdnene, odveziete sa domov tou istou cestou,
zjete tú istú večeru ako vždy,
pozeráte podobné relácie,
potom idete spať a robíte to isté furt dokola!
Niet divu, že sa nudíte!
To rutina vás zabíja.
Ja mám takú teóriu o tom, prečo sa ľudia zasekávajú v živote.
Takže, väčšina z vás asi prešla Základnú Psychológiu 101,
a počuli ste o Abrahamovej Maslowovej „Hierarchii Potrieb“?
Vaše telo je veľmi super. Pretože má tieto základné potreby.
A vaše telo je prepojené, aby vám mohlo posielať signály.
Ak potrebujete jedlo, čo cítite?
Ak potrebujete vodu, čo cítite?
Ak potrebujete sex, čo cítite? (smiech) Ďakujem.
Podľa mňa, ak sa cítite uviaznutí, alebo nespokojní v živote,
je to signál.
A nie je to signál, že váš život je zničený.
Je to signál, že jedna z vašich základných potrieb nie je naplnená.
Potrebujete urobiť prieskum.
Všetko o vašom živote, o vašom tele, rastie!
Vaše bunky sa regenerujú, vaše vlasy, nechty,
všetko rastie počas celého života.
A vaša duša potrebuje bádať a rásť.
A jediná možnosť, ako to docieliť, je prinútením sa cítiť nepohodlne.
Donútením sa vyjsť von, von z vašej hlavy.
Ďakujem.
Ak ste vo vašej hlave, ste za líniou nepriateľa.
To nerozpráva Boh, dobre? Nie!
Vlastne, ak zapojím reproduktory, a počúvali by sme, čo hovoríte sami sebe,
zavreli by sme vás do blázinca. (smiech)
Nepriatelili by ste sa s ľuďmi, ktorí by sa s vami rozprávali
tak, ako sa rozprávate sami so sebou.
Takže vyjdite zo svojej hlavy!
Vaše pocity! Vaše pocity s vami točia!
Je mi jedno, ako sa cítite! Mňa zaujíma, čo chcete!
A ak budete nasledovať svoje pocity,
týkajúce sa toho, čo chcete – nikdy by ste to nedosiahli.
Lebo by ste sa na to nikdy necítili.
A potrebujete opustiť svoju zónu pohody.
Nie je to o riskovaní,
je to o vychádzaní z vašej zóny komfortu.
Tie prvé tri sekundy, keď chcete opustiť posteľ, sú najťažšie.
Ale keď už ste hore, je to super.
Prvé tri sekundy, keď sedíte v tomto priestore
a niekto povie: „Postavte sa a poďte tancovať,“
a vy si pomyslíte: „Och, mal by som“
a potom si pomyslíte: „Uhmm.“
Táto skúsenosť, keď ste mali impulz to spraviť,
ale potom ste nespustili aktivačnú energiu
potrebnú na prekonanie sa,
vaša núdzová brzda sa spustila: „Zostanem tu sedieť.
Nepôjdem tam hore s tými šialenými ľudmi, nerád tancujem...“
Mne sa stalo, že som vyšla, stretla som Rachel
a začali sme sa rozprávať a ďalšia vec, čo viem, ona tweetuje.
A sme priateľky. A bum! Choďte von.
Tam sa dejú kúzla.
Tam existuje tá jedna zo 400 biliónov.
Takže, všetko čo robím – ach, dobre, toto je posledná časť. Prepáčte.
Takže, ešte jednu vec môžete použiť, volám to 5-sekundové pravidlo.
Váš mozog môže spracovať mimiku za 33 milisekúnd.
Môže sa hýbať poriadne rýchlo.
Ďalšiu vec, ktorú robí celkom rýchlo,
je, že ak máte nejaký impulz, ktorý vás ťahá do niečoho,
ak ho neposlúchnete do piatich sekúnd skutkom,
potiahnete núdzovú brzdu a zabijete svoj nápad.
Zabijete!
Ak máte impulz postaviť sa a prísť si zatancovať,
ak sa nepostavíte do piatich sekúnd,
potiahnete núdzovú brzdu.
Ak máte nutkanie,
boli ste dnes inšpirovaní nejakým prejavom,
a nespravíte niečo do 5 sekúnd
– napísať si poznámku, poslať si správu –
nič fyzické ohľadom vášho nápadu,
potiahnete núdzovú brzdu a zabijete svoj nápad.
Vašim problémom nie sú nápady. Ale uskutočnenie ich.
Zabíjate ich. Nie je to moja chyba. Nie je to chyba nikoho iného.
Robíte to sami sebe. Prestaňte s tým!
Počítam s vami. Jeden v 400 biliónoch.
Máte veci na práci!
A nestanú sa vo vašich hlavách.
Chcem, aby ste si toto dnes potrénovali.
Keď pôjdeme na párty, vďakabohu je to za chvíľu,
pretože všetci by sme potrebovali kokteil,
chcem, aby ste trénovali 5-sekundové pravidlo.
Videli ste niekoho, kto podľa vás vyzerá zaujímavo?
Choďte za ním!
Niekto vás inšpiroval a máte naňho požiadavku?
Urobte ju!
Preto ste tu!
Experimentujte s tým, budete šokovaní výsledkami.
A ešte jedna vec, chcem, aby ste vedeli, že všetko, čo robím,
rádiovú show alebo televíznu show
alebo knihu alebo stĺpček,
je to pre vás.
A ak je hocičo, čo by som mohla urobiť,
ak by som mohla spraviť niečo, čo by vás donútilo robiť, čo sa vám nechce,
aby ste dosiahli vaše sny, spravím to.
Ale budete musieť prísť, otvoriť ústa
a požiadať ma o to.
Pochopili ste? Dobre. Do toho.
(potlesk)
Ďakujem! Ďakujem, áno! Postavte sa!
Máte impulz, postavte sa! Ďakujem!